Blomster i heklede potter – fleurs
21. mars 2018 22. mars 2018 Fleur1783 views
Hei på deg og velkommen inn til meg og mine blomstrende ideer 😉 Denne gangen er det to heklede potter som skal bli dekorert med litt vårlige og fargerike gleder. Selv kan jeg ikke skryte av at jeg har laget pottene selv, men er du flink med heklenåla, er det sikkert ingen sak for deg 🙂 Strikke er et annet alternativ som også kan bli skikkelig fint. Tusen ♥- takk til Grossisten TrønderBlomst for sponsing av blomster til innlegget 🙂
Det er gøy å finne alternative ting å ha blomster i. Denne gangen er det de heklede pottene til q-tips og bomull på badet som blir benyttet 🙂
Små sinkpotter fikk akkurat plass i de heklede pottene. Pastellpåsken er kommet for å bli 🙂
En liten, rosa-lilla kylling på vei… kanskje til deg… ♥
En liten bukett med mange ulike materialer som Tulipaner, Anemoner, Valmuer, Fresia, Eukalyptus, Påskeliljer og Hyasinter. Rosa vaser og greiner med søte, «gammeldagse» kyllinger. 🙂
Herrrrlige farger og nydelige dufter… ♥
Når tulipanene begynner å strekke seg og gå helt ut av sine proporsjoner, kutter jeg de ofte ned på denne måten og setter de sammen med andre materialer. Lekkert og praktisk med slike lave arbeid som kan plasseres nesten hvor som helst og som man ikke trenger å flytte på (salongbord, spisebord). 😉
Forfriskende fargebilde! 🙂 Blir du ikke litt glad/litt gladere av å se dette, da vet ikke jeg! 😉
Denne da? 🙂 Som jeg ganske enkelt har laget av et isporegg, streng, et glassrør og en Påskelilje må vel få deg til å trekke litt på smilebåndet?! 😉
Tête- à- Tête/ blomster står hode mot hode. Det kan virke som om blomster trives ekstra godt med å stå tett inntil hverandre, for slike arbeider har oftest en veldig god holdbarhet 🙂 Hva er din erfaring? Tips: Alle snittblomstene i denne buketten er urteaktige (bortsett fra Eukalyptus/grønt) og trekker vann fra hele stilken. La vannstanden være nokså lav og etterfyll med kaldt vann etter hvert som de drikker. Sett de også kaldt om natten og når du ikke er hjemme så holder de seg friske, pene og velduftende mye lenger. Holdbarhetsmiddel til løkblomster 🙂
Synes det er så hyggelig med tilbakemeldinger fra følgere. 🙂 Flere har tatt kontakt og sagt at det er så koselig og inspirerende å sette seg ned med ulike innlegg her på bloggen og på Facebook ♥ Jeg blir både glad og litt rørt av det og takker pent. ♥ Dere skal vite at det gir ekstra glød og inspirasjon til å fortsette å dele av det jeg liker aller best å holde på med i fritiden. Vi treffes snart igjen 🙂